open-index/open-wikipedia-markdown huggingface dataset:
Ford Galaxie

Die **Ford Galaxie** was 'n volgrootte sedanmotor in die Verenigde State gebou deur die Ford Motormaatskappy vir modeljaar 1959 tot 1974. Die naam is gebruik vir die topmodelle in Ford se volgroottelyn van 1959 tot 1961, in 'n bemarkingspoging om aandag te vestig op die opwinding van die ruimtewedloop. In 1962 het al die volgrootte Fords die Galaxie-embleem gedra, met 'n "500" en "500/XL" monogram vir die topreeks. Die Galaxie 500/LTD is in 1965 vrygestel gevolg deur die Galaxie 500 7-liter in 1966. Die "gewone" Galaxie 500 het voortgegaan as Ford se middelvlakvolgrootte model vanaf 1965 tot sy ondergang aan die einde van die 1974 modeljaar.

Die Galaxie was die hoëvolume eweknie van die Chevrolet Impala. Die 1966 vierdeursedanweergawe van hierdie motor is ook in Brasilië geproduseer onder die name Galaxie, Galaxie 500, LTD en Landau van 1967 tot 1983.

## Verwysings
Willie du Plessis (geb. 1990)

**Willie du Plessis** (* 5 Junie 1990, Pretoria) is ’n Suid-Afrikaanse rugbyspeler wat in die Superrugbyreeks vir die Cheetahs, en in die Curriebeker vir die Vrystaat Cheetahs op losskakel gespeel het. 

## Loopbaan 
### Jeugspanne 
Du Plessis het vir die Blou Bulle in die 2008 o/18 Akademieweek gespeel voordat hy in Durban by die Natalse Haaie aangesluit het.  Hy het in 2009 vir Natal in die provinsiale o/19-kompetisie gespeel en die volgende jaar in die o/21-kompetisie waar hy 96 punte in 12 wedstryde aangeteken het.  Hy is in Natal se Vodacombekerspan vir 2011 maar het geen wedstryde gespeel nie. Hy het egter nog twee wedstryde vir die o/21-span gespeel, waarna hy na die Blou Bulle is waar hy nog vier wedstryde in die o/21-kompetisie gespeel het.

### Senior spanne 
Du Plessis is ingesluit in die Blou Bulle se Vodacombekerspanne vir 2012 en 2013 en het sy debuut in seniorrugby teen die Valke gemaak. In 2013 het Du Plessis, in sy span se wedstryd teen die Limpopo Blou Bulle, ’n rekord 40 punte aangeteken met die eindtelling 110–0. Du Plessis het in hierdie wedstryd twee drieë gedruk en met vyftien doelskoppe geslaag.

Vir die 2013 Curriebekerseisoen het Du Plessis ’n korttermynkontrak met die Vrystaat Cheetahs onderteken.  Aan die einde van 2013 het hy ’n kontrak met die Goue Leeus gesluit en in November 2013 na Johannesburg gegaan.

## Eksterne skakels 
*

## Verwysings
Saint John, Nieu-Brunswyk

**Saint John** (Engels; Frans: *Saint-Jean*) is ná Moncton die naasgrootste stad en hawestad in die provinsie Nieu-Brunswyk in Kanada. Dit is geleë by die monding van die Saint John-rivier in Fundybaai. Die eerste Engelse Setlaars het hulle reeds in 1762 hier gevestig. In 1783 het die *United Empire Loyalists* hier gearriveer en in 1785 het die dorp stadstatus verkry.

Die stad beskik oor 'n groot hawe waar onder andere olie en suiker in en uitgevoer word. Daar is ook verskeie nywerhede in die stad wat verskeie produkte vervaardig.

## Bronnelys 
*  ''Collier's Encyclopedia'', Crowell-Collier Educational Corporation, Volume 20, Bladsy 350.

## Eksterne skakels 
*  
*   Amptelike webwerf
*  
*
Nissan Laurel

Die eerste **Laurel** is ontwikkel deur Nissan Tsurumi se R&D-afdeling en gemonteer by die Musashimurayama-aanleg van die voormalige "Prince Motor Company". Daar was beide 2-deur- en 4-deurvariante. Dit is vrygestel as 'n Nissan nadat Prince saamgesmelt met Nissan. Die Laurel het vir etlike jare baie komponente en argitektuur met die Skylinereeks gedeel. Die Laurel is nie nuut verkoop in Japan by *Nissan Prince Shops* wat die Skyline en Gloria verkoop het nie. In plaas daarvan is die Laurel by *Nissan Motor Shops* verkoop as die juniormodel van die groter V-8 aangedrewe "Nissan President".

In Japan was die Laurel nie as 'n Datsun bemark nie; dit was altyd gekenteken as 'n Nissan. Produksie van die Laurel is gestaak as gevolg van die Nissan-Renault-alliansie, as 'n slagoffer van oorproduksie.
Fredericton

**Fredericton** is die hoofstad van die provinsie Nieu-Brunswyk in Kanada. Die administratiewe setel van York County is ook hier. Die stad is geleë op die oewers van die Saint Johnrivier. Die stad is ongeveer 106&nbsp;km vanaf Saint John wat by die monding van die gelyknamige rivier geleë is. Fredericton is in 1785 gestig deur die *United Empire Loyalists*, het in 1785 hoofstad status gekry en in 1848 het dit stadstatus verkry.

Die Universiteit van Nieu-Brunswyk is ook hier gevestig en hulle Fakulteit Bosbou is welbekend. Daar is verskeie saagmeulens in die omgewing en fabrieke wat hout produkte verskaf.

## Bron 
* ''Collier's Encyclopedia'', Crowell-Collier Educational Corporation, Volume 10, Bladsy 354.
Ranger 8

**Ranger 8** was 'n onbemande Amerikaanse ruimtetuig en deel van NASA se Ranger-program. Die doel van die sending was om foto's van die Maan se oppervlak te neem en data in te samel ter voorbereiding van die Apollo-program. Dit was die tweede suksesvolle sending van die Ranger-program; sy voorganger, Ranger 7, is ook as suksesvol beskou.

Gedurende sy missie het Ranger 8 altesaam 7&nbsp;137 beelde van die maan in die laaste 23 minute van sy sending na die aarde gestuur voordat dit teen die Maan op Mare Tranquillitatis gebots het. Hierdie was die tweede suksesvolle sending van die Ranger-program na Ranger 7 se sukses. Ranger 8 se ontwerp en doelwit was feitlik identies aan dié van Ranger 7. Dit het oor ses vidikon televisiekameras beskik: twee wyehoekkameras en vier nouhoekkameras. Die doelwit was om foto's van die maan se oppervlakte te neem.

## Ruimtetuigontwerp 
### Algemeen 
duimnael|links|300px|Diagram van Ranger 8.
Ranger-program ruimtetuie was oorspronklik vanaf 1959, in drie groepe, meer bekend as *blokke*. Rangers  6, 7, 8 en 9 was Blok III-ontwerpe.Die ruimtetuig het uit 'n seskantige aluminiumbasis bestaan wat 1,5m wyd was waarop die aandrywingstelsel en die krageenhede gemonteer was. Bo-op dit was 'n koniese toring waarin die televisiekameras geïnstalleer was. Daar was twee sonpanele aan die teenoorgestelde kante van die basis geheg, elk 739mm wyd en 1537mm lank. Van punt tot punt was die sonpanele 4,6m lank. Daar was ook een hoëwinsantenne met skarniere aan een van die hoeke gemonteer, weg van die sonpanele. Die antenne kon dus gerig word. Daar was ook 'n silindriese, half-omni-gerigte antenne bo-op die koniese toring. Die totale hoogte van die ruimtetuig was 3,6m.
Die kameras was in twee aparte kettings gerangskik, elk kon onafhanklik werk met sy eie kragbron, tydreëlaar en senders om die grootste mate van betroubaarheid en waarskynlikheid te gee dat hoëkwaliteit televisiebeelde verkry sou word. Daar was geen ander eksperimente aan boord nie. Die eerste beeld was om 9:34:32 UT geneem op 'n hoogte van 2510&nbsp;km. Daar was 7,137 foto's van hoogstaande gehalte na die aarde gestuur in die laaste 23 minute van die vlug. Die laaste foto voor impak het 'n resolusie van 1.5 meter gehad. Die ruimtetuig het die maan se oppervlakte genader in 'n direkte hiperboliese baan met 'n inkomende asimptotiese rigting teen 'n hoek van -13.6 grade van die maan se ewenaar. Die wentelbaan se vlak was met 'n hoek van 16.5 grade tot die maan se ewenaar. Na 'n vlug van 64.9 ure het impak met die maan om 09:57:36.756 UT op 20 Februarie 1065 gebeur in die Mare Tranquillitatis by 2.67° N, 24.65° O. 

## Verwysings
Skanskorf

[300px|duimnael|Skanskorwe te [L'Agulhas (2022).]]

'n **Skanskorf** of **korfskans** is 'n kubusvormige mandjie van metaal (ogiesdraad van gegalvaniseerde staal) wat met klippe volgemaak en gebruik word om grond te verstewig. Dit word opgerig om gronderosie teë te sit. Hierdie kubusvormige draadwerk is sterk en buigsaam; as die grond, humus, maar ook plantwortels eers tussen die rotse deurgesyfer of deurgroei, sodat die mandjie vol is, stabiliseer dit die wal en sal die klippe in dieselfde formasie bly, selfs lank nadat die mandjie verweer het. Die ogiesdraad roes en breek mettertyd af, sodat slegs die klippe oorbly.

Skanskorwehartenbos.jpg|Skanskorwe by die Hartenbosrivier (2011).
Gabion.jpg|Skanskorwe as oewerbeskerming
Gabion1.jpg|Skanskorwe as grondkering
Gabion 040.jpg|Skanskorwe as walkering
GabioneSchallmauer.JPG|Skanskorwe as afsluiting

## Verwysing 
## Eksterne skakels 
*
Audi A4

Die **Audi A4** is 'n reeks kompakte uitvoerende motors vervaardig sedert die einde van 1994 deur die Duitse motorvervaardiger Audi, 'n filiaal van die Volkswagengroep.

Die A4 strek reeds oor vier geslagte en is gebaseer op die Volkswagengroep B platform. Die eerste geslag A4 het die Audi 80 opgevolg. Die motorvervaardiger se interne nommeringstelsel behandel die A4 as 'n voortsetting van die Audi 80 afkoms, met die aanvanklike A4 aangewys as die B5-reeks, gevolg deur die B6, B7, en die huidige B8. Die B8 A4 is gebou op die Volkswagengroep MLB platform gedeel met baie ander Audi-modelle en potensieel een Porschemodel binne die Volkswagengroep.

Die Audi A4-enjinuitleg bestaan ​​uit 'n langsgeplaasde voorenjinontwerp, met transas-tipe uitlopers aan die agterkant van die enjin gemonteer. Die motors het voorwielaandrywing, of, op 'n paar modelle, die vierwieldryf "quattro".

Die A4 is beskikbaar as 'n sedan en 'n stasiewa. Die tweede (B6) en derde geslagte (B7) van die A4 het ook 'n omskepbare weergawe, maar die B8 weergawe het 'n variant van die Audi A5 geword, en plaas Audi terug in die kompakte uitvoerende koepeesegment.

## Verwysings
Audi TT

duimnael|regs|220px|Roadster se binnekajuit

Die **Audi TT** is 'n klein tweedeur sportmotor wat sedert 1998 bemark word deur Audi, 'n filiaal in die Volkswagengroep. Dit was aanvanklik gemonteer deur die Audifiliaal Audi Hungaria Motor Kft. in Győr, Hongarye, met bakdele wat gepers en geverf is by Audi se aanleg in Ingolstadt. Die prentjie het verander met die derde geslag, wat onderdele gebruik wat in sy geheel in die Hongaarse fabriek geproduseer word.

## Vorige geslag (1998–2014) 

Lêer:Audi tt.jpg|Audi TT 2006
Lêer:2003-2006 Audi TT (8N) 1.8 T coupe (2011-11-08) 01.jpg|Audi TT 1.8 T koepee, Australië
Lêer:2000 Audi TT (8N) 1.8 T quattro roadster (2011-12-06) 01.jpg|Vooropgekikkerde Audi TT roadster
Lêer:2003-2006 Audi TT (8N) 1.8 T coupe (2011-11-08) 02.jpg|Opgekikkerde Audi TT 1.8 T koepee
Lêer:2000 Audi TT (8N) 1.8 T quattro roadster (2011-12-06) 02.jpg|Vooropgekikkerde Audi TT roadster

## Verwysings
Audi Q3

Die **Audi Q3** is 'n vyfdeur kompakte uitvoerende oorkruis SNV wat sedert 2011 deur Audi gebou en bemark word.

Die motor word op die Volkswagengroep A5 (PQ35) platform van die Volkswagen Golf Mk5 gebou, dieselfde as dié vir die Volkswagen Tiguan/SEAT Tribu klein SNV. Die Q3 pas bo die voorgestelde Audi Q2 mini-oorkruiser. In vergelyking met die middelluukse kompakte Q5 en die volgrootte Q7, wat geposisioneer is vir 'n gesin met praktiese en goeie veldprestasie, is die Q3 meer gemik as 'n leefstyl-/sportmotor. Ontwerp en ontwikkeling is in die tweede helfte van 2007 begin, nadat die raad die ontwerp van Julian Hoenig gekies het vir produksie, en besluite gefinaliseer is in 2009.

Die Q3 deel komponente, ratkaste en enjins met ander voertuie wat gebruik maak van die PQ35 platform, soos die Volkswagen Golf, Audi A3 en Škoda Yeti.

Die voertuig is by die "Auto Sjanghai"-skou onthul in 2011.

## Verwysings
Audi Q7

Die **Audi Q7** is 'n volgrootte luukse oorkruis SNV wat in September 2005 by die Frankfurt Motorskou onthul is. Produksie van die Q7 is teen herfs-2005 begin by die Volkswagen Bratislava-aanleg in Bratislava, Slowakye. Dit is die eerste SNV uit die Audistal en verkope het in 2006 afgeskop. Later is Audi se tweede SNV, die Q5, onthul as 'n 2009-model. Audi het sedertdien 'n derde SNV model vrygestel, die Q3, in die 3de kwartaal van 2011. Die Q7 deel 'n platform met die Volkswagen Touareg en die Porsche Cayenne.

## Verwysings
Ford Ikon

duimnael|regs|Agteraansig
duimnael|regs|2008 Ford Ikon-taksi in Indië
Die **Ford Ikon** is 'n subkompakte motorvoertuig wat sedert laat-1999 vervaardig word deur die Ford Motormaatskappy. Dit is aanvanklik vrygestel as die sedanweergawe van die Ford Fiesta luikrugmotor. Dit is reeds oor meer as twee geslagte geproduseer, die eerste was gebaseer op die vierde geslag van die Ford Fiesta en het 'n soortgelyke voorontwerp.

Die tweede geslag is afgelei van die vyfde geslag van die Ford Fiesta in twee verskillende sedanmodelle, wat in Indië en Brasilië gebou word, maar die Ford Ikon kenteken is slegs gebruik vir hierdie modelle in Suid-Afrika en Meksiko.

In Meksiko is die kenteken wat gebruik word vir 'n herontwerpte luikrugweergawe van die vyfde geslag Ford Fiesta, ook die Ford Figo wat ingevoer word uit Indië.

## Verwysings
Audi A2

Die **Audi A2** (intern aangewese as *Typ 8Z*) is 'n kompakte MPV-styl superminimotor, met 'n vyfdeur-luikrugbakstyl en vier of vyf sitplekke, wat vanaf November 1999 tot Augustus 2005 deur die Duitse vervaardiger Audi gebou is. Die Audi AL2 konsepmotor is die eerste keer op die Frankfurtmotorskou vertoon in 1997; die A2 was opvallend omrede dit van aluminium gebou is, en in kombinasie met sy doeltreffende enjin is dit 'n uiters ekonomiese motor op brandstof.

Pakkette beskikbaar in Duitsland was 'Advance', 'styl', 'High Tech' en later 'S lyn'; terwyl dit in die Verenigde Koninkryk beskikbaar was in verskillende afwerkingsvlakke, insluitend: "Standaard", SE (vir 'Spesiale toerusting'), 'Sport' en 'Special Edition' (in 2005).

## Verwysings
Audi A6

Die **Audi A6** is 'n luukse motorvoertuig gebou deur die Duitse motorvervaardiger Audi, nou reeds in sy vierde geslag. As die opvolger van die Audi 100, word die A6 in Neckarsulm, Duitsland vervaardig - en is beskikbaar in sedan- en stasiewa-weergawes, laasgenoemde deur Audi bemark as die *Avant*.

Alle geslagte van die A6 word aangebied met voorwielaandrywing of Torsen-gebaseerde vierwielaandrywing - bemark deur Audi as hul *quattro*-stelsel. Tweede- en derdegeslag A6-modelle het hul platform gedeel met die maatskappy se *Allroad*-modelle.
Toyota Corolla Verso

Die **Corolla Verso** is 'n gesinsbus wat deur Toyota Motorkorporasie vervaardig en verkoop is. Dit is in 2001 in Europa bekendgestel. Die tweede generasie Corolla Verso is vanaf 2004 by die Turkse aanleg vervaardig, en is uiteindelik in Suid-Afrika bekendgestel. 

## Eerste generasie E120-tipe (2001-2004) 
Dit is in September 2001 by die Frankfurt-motorskou aangebied. 

## Tweede generasie E130-tipe (2004-2009) 
Dit is in 2004 by die Geneefse Internasionale Motorskou aangebied. 

In Junie 2007 het dit 'n gedeeltelike opknapping ondergaan, met 'n langer voorbuffer en 'n algehele lengte en breedte van onderskeidelik 4 360 mm en 1 770 mm, groter as sy voorganger. Vyf- en sewe-passasiersmodelle bestaan, met 5-gang oorskakelbare outomaties- en 6- en 5-gang handratmodelle. Geen outomatiese ratkaste is beskikbaar nie. Die enjins sluit 1 600 cc (3ZZ-FE) en 1 800 cc (1ZZ-FE) VVT-i (veranderlike kleptydstelsel) en 2 200 cc (2CD-FTV) diesel direkte inspuiting (D4-D) enjins in. Ander beduidende veranderinge is ook aangebring. Die teikenverkoopvolume vir 2007 is 93 000 eenhede vir die hele Europa. 

Die "Verso" is sedert 2009 in Europa en Suid-Afrika te koop as die opvolger van twee modelle, die Corolla Verso en die Avensis Verso (nie in Suid-Afrika verkoop nie). Algehele lengte, breedte en hoogte is onderskeidelik 4 440 mm, 1 790 mm en 1 620 mm.
Toyota Avanza

Die **Toyota Avanza** is 'n mini MPV ontwerp deur Daihatsu. Dit word vervaardig in Indonesië en ook onder kontrak gemonteer in Maleisië met die eerste generasie. Daihatsu ontwerp en vervaardig die voertuig, wat dan verkoop word deur beide Daihatsu en Toyota onder die Xenia en Avanza naamplate. Daihatsu verskaf die voertuig aan Toyota onder 'n vervaardigingsooreenkoms. Die motor is by die Gaikindo Auto Expo in 2003 bekend gestel en daar is meer as 100,000 eenhede in daardie jaar verkoop. Die naam "Avanza" is van die Italiaanse woord "avanzata" afkomstig, wat "vooruit" beteken.

Die Avanza is 'n nuwe model ontwikkel as 'n intreevlak-veeldoelvoertuig. Die geestelike voorganger was die Kijang, wie se modelprogram sedertdien verdeel is in twee verskillende modelle (die ander is die groter, duurder Kijang Innova) om Toyota se belang in die MPV sektor uit te brei. Die Avanza is soortgelyk aan die Kijang se landelike pad-instaat, agterwielaandrywing, bak-op-raam ontwerp.

Bykomend tot Indonesië en Maleisië, is die Avanza in die Filippyne, Thailand, Brunei, Pakistan, Bangladesj, Sri Lanka, Libanon, Meksiko, Peru, Egipte en verskeie ander Afrika-lande verkoop. 'n Herkenteken weergawe van die motor is in China verkoop onder die FAW kenteken tot 2010.

Teen Oktober 2011 was daar 1 000 000 Avanza-Xenia eenhede verkoop, insluitend 113 000 uitgevoerde eenhede.

## Verwysings
Ford Kuga

Die **Ford Kuga** is 'n kompakte sportnutsvoertuig (SNV) wat sedert 2007 deur Ford vervaardig word. Dit is op die C1 platform gebaseer, wat ook die Ford Focus en Ford C-MAX ondersteun. Beide voorwielaandrywing en vierwieldryf is beskikbaar.
## Kuga's slaan aan die brand 
Slegte nuus teister die **Kuga** wat toegerus is met die 1.6&nbsp;L EcoBoostenjin. Teen 16 Januarie 2017 het daar in Suid-Afrika al meer as 45 van hierdie modelle spontaan in vlamme uitgebars, blykbaar weens 'n oorverhittingsfout aan die enjin.  

Op 16 Januarie 2017 het Ford Suid-Afrika en die Nasionale Verbruikerskommissie van Suid-Afrika (NCC) 'n mediakonferensie gehou om 'n veiligheidsherroeping van die geaffekteerde Kugamodel aan te kondig: "4556 1,6 liter-EcoBoost modelle wat gebou is tussen Desember 2012 en Februarie 2014 ". Die NCC het gesê dat hy besluit het om sy gesag uit te oefen vir 'n herroeping, en is daarna in kennis gestel dat Ford Suid-Afrika besluit het om 'n herroeping te implementeer.

Ford Suid-Afrika het die rede geïdentifiseer wat lei tot die meeste brande, as oorverhitting as gevolg van 'n gebrek aan koelmiddelsirkulasie, wat kan lei tot krake van die silinderkop, wat weer lei tot 'n olielek en die daaropvolgende brand in die enjinruim.

## Verwysings
Toyota Auris

Die **Toyota Auris** is 'n kompakte luikrug afgelei van die Toyota Corolla. Dit is in 2006 bekendgestel en die eerste geslag het die E150 platform met die Corolla gedeel, 'n kompakte vyfdeur-luikrug en stasiewa maak gebruik van die E180 platform vir die jongste geslag. Die naam "Auris" is gebaseer op die Latynse woord vir "goud", Aurum.

Toyota het die Auris in Europa geposisioneer as 'n vervanging van die Corolla-luikrug, terwyl die knoprugsedan voortgegaan het met die Corolla-naamplaat. Dit word nie in Noord-Amerika verkoop nie, omrede die groter Toyota Matrix tot in 2014 daar bemark is.

Die meer luukse Auris se naam is die *Toyota Blade* in Japan, slegs vir die eerste geslag. Die Auris volg die Toyota Allex en die Corolla RunX in Japan op. Toyota Australië en Toyota Nieu-Seeland het voorstelle van Toyota Japan teengestaan om die nuwe Europese Auris-naam te gebruik vir hul Corolla.

Japannese modelle is sedert 2006 verkoop by "Netz" handelaars, terwyl die Europese modelle in 2007 vrygestel is.

## Verwysings
Toyota Hilux

duimnael|regs|300px|Die Hiluxbakkie se binnekajuit.
Die **Toyota Hilux** is 'n reeks kompakte bakkies wat deur die Japannese vervaardiger Toyota geproduseer en bemark word. Die meeste lande gebruik die Hiluxnaam vir die hele leeftyd van die reeks, maar in Noord-Amerika, was die **Hilux** naam in 1976 gestaak ten gunste van *Truck, Pickup Truck*, of *Compact Truck*. In Noord-Amerika was die gewilde opsiepakket, die SR5 (Sport Rally 5-gang), as modelnaam gebruik vir die bakkie, selfs al was die opsiepakket ook gebruik op ander Toyota-modelle soos die Corolla. 

In 1984 is die Trekker, die kampeerderweergawe van die Hilux, herdoop na die 4Runner in Australië en Noord-Amerika, en as die Hilux Surf in Japan. In 1995 het Toyota 'n nuwe bakkiemodel, die Tacoma, in Noord-Amerika vrygestel na die staking van die Hilux bakkie daar. Die 4Runner is nou 'n volle SNV, en die meer onlangse modelle lyk nie meer soos die Tacoma nie. 

Teen 2015 was die Toyota Hilux wêreldwyd beskikbaar, behalwe vir Japan, die Verenigde State, Kanada, Noord-Korea en Suid-Korea.
Kruipende vy

Die **kruipende vy** (*Ficus pumila*) is ’n spesie blomplante in die familie Moraceae wat inheems is aan Oos-Asië (China en Japan).

## Eienskappe 
Dit is ’n immergroen rankplant wat sowat 2,5 tot 4&nbsp;meter lank word. Die blare van ’n jong plant is baie kleiner as blare wat later gevorm word wanneer die plant ouer is. ’n Spesifieke perdeby is nodig vir voortplanting.

Die kruipende vy word in warmer streke algemeen in tuine gebruik en in gematigde streke as ’n huisplant, veral in hangmandjies, omdat dit nie rypbestand is nie. Dit groei vinnig en het min onderhoud nodig. Dit aard goed in skaduwee en verg vogtige toestande.

Dit kan te groot word en strukture bedek tensy dit in toom gehou word. Die hegranke klou ook aan strukture soos mure en kan die oppervlak beskadig weens die suur wat dit afskei.

## Variëteite en kultivars 
* *Ficus pumila* var. awkeotsang
* *Ficus pumila* var. *quercifolia*
* *Ficus pumila* 'Curly'
* *Ficus pumila* 'Variegata' en *Ficus pumila* 'Snowflake' (met gestreepte blare)

’n Ander soort kruipende vy, *F. radicans* 'Variegata', se geel gevlekte blare is groter en meer puntig. Dit het baie lig nodig om te keer dat die geel dele van die blare verdof.

## Probleme 
Die kruipende vy se blare sal bruin of geel word as dit te droog of te nat is. Dopluise, wolluise en rooimyte kan voorkom.

## Galery 

Ficus_pumila_%3D_ficus_repens.JPG|Die kruipende vy rank met hegranke teen mure op.
2022.11.12 Irido 0.jpg
2022.11.12 Irido.jpg
Awkeotsang Makino Corner.JPG
Creeping Fig Ficus pumila.JPG
Ficus pumila - Climbing fig at Thenmala 2014 (4).jpg

## Verwysings 
## Eksterne skakels 
* NC-staatsuniversiteit: *Ficus pumila* 

* 15px Hierdie artikel is vertaal uit die Engelse Wikipedia
Fittonia

***Fittonia*** is ’n genus blomplante in die familie Acanthaceae, wat inheems is aan tropiese reënwoude in Suid-Amerika, veral Peru. Vyftien spesies word tans aangetref, maar veral *F. albivensis*, *F. argyroneura* en *F. verschaffeltii* is bekend.

## Eienskappe 
Hulle is immergroen, meerjarige plante wat uitsprei en sowat 10 tot 15&nbsp;cm hoog word. Die groen blare het anderskleurige are, veral wit en donkerpienk, en die stingels is harig. Die blomme is klein en wit tot naaswit. Die plante aard veral op vogtige plekke met matige sonlig en temperature bo . Hulle word dus in gematigde streke as huisplante gebruik. Hulle kan ook in kweekhuise gegroei en net vir kort rukke in die huis gehou word. Omdat dit uitsprei, kan dit ook as ’n dekplant gebruik word.

## Probleme 
Omdat die plant ’n vogtige omgewing nodig het, droog dit maklik uit; die blare sal dan opkrul. Plantluise kan voorkom.

## Sommige spesies 
* *Fittonia albivenis* (Lindl. ex hort. Veitch) Brummitt
* *Fittonia argyroneura* Coem.
* *Fittonia verschaffeltii* (Lem.) Van Houtte

## Verwysings 
## Eksterne skakels 
* IPNI-lys
* *Fittonia verschaffeltii* 
* Kew-plantlys

* 15px Hierdie artikel is vertaal uit die Engelse Wikipedia
Hedera

***Hedera***, beter bekend as **klimop** (Engels: *ivy*), is ’n genus van 12 tot 15 spesies immergroen rankplante in die familie Araliaceae, wat inheems is aan Wes-, Sentraal- en Suid-Europa, Makaronesië, Noordwes-Afrika en oor Sentraalsuid-Asië oos tot Japan en Taiwan.

## Eienskappe 
duimnael|180px|links|Die blomme se nektar lok bye en ander insekte.
Op die grond is die klimop ’n dekplant wat nie hoër as 5&nbsp;tot 20&nbsp;cm hoog word nie. Teen oppervlakke soos mure, bome, en rotse kan hulle rank tot minstens 30&nbsp;meter bo die grond. Klimoppe kan twee vorms blare hê: gelobde jong blare aan kruipende of klimmende plante en ongelobde, ouer blare aan plante wat in volle sonlig staan en hoog bo die grond uitgroei.

Die blomme is groenerig-geel en het vyf kroonblare. Hulle is ryk aan nektar. Die vrugte is groenerig-swart, donkerpers of soms geel bessies van 5&nbsp;tot 10&nbsp;mm breed met een tot vyf sade wat in die laat winter tot middel lente ryp word. Die sade word deur voëls versprei.

## Spesies 
Die verskillende spesies se blare verskil van vorm en grootte, en sommige se vrugte lyk ook anders. Die volgende spesies word algemeen aanvaar; hulle word in twee groepe verdeel, na gelang van of die trigome aan die onderkant van die blare skub- of stervormig is:
* Skubvormige trigome
** *Hedera algeriensis*
** *Hedera canariensis*
** *Hedera colchica*
** *Hedera cypria*
** *Hedera iberica*
** *Hedera maderensis*
** *Hedera maroccana*
** *Hedera nepalensis*
** *Hedera pastuchowii*
** *Hedera rhombea*
* Stervormige trigome
** *Hedera azorica*
** *Hedera helix*
** *Hedera hibernica*

Die enigste hibried waarby klimoppe betrokke is, is die intergenetiese hibried *× Fatshedera lizei*, ’n kruising tussen *Fatsia japonica* en *Hedera hibernica*. Dit is in 1910 in Frankryk bekend gestel, en is nog nie weer suksesvol herhaal nie; dit word in omloop gehou deur vegetatiewe (aseksueel) voortplanting.

## Probleme 
Sommige klimopspesies het indringerplante geword in sekere gebiede soos dele van Noord-Amerika en Australië.

Die bessies is effens giftig vir die mens, maar hulle is baie bitter en vergiftiging kom dus selde voor. Die blare kan ’n allergiese reaksie veroorsaak by sommige mense wat ook vir onder meer wortels allergies is.

Die blare kan dof word as dit te veel sonlig kry en swart van te veel water. Rooimyte, blaaspootjies, plantluise, dopluise en roetskimmel kan voorkom.

## Galery 

Beeld:Ivy fruits.JPG|Die klimop se bessies.
Beeld:Hedera canariensis Gomera.jpg|*Hedera canariensis*.
Beeld:Hedera algeriensis 01.jpg|*Hedera algeriensis*.
Beeld:Beroun, Hostim, popínavé rostliny v údolí říčky Loděnice-Kačák.JPG|*Hedera helix* aan bome in Tsjeggië.
Beeld:Hedera colchica0.jpg|*Hedera colchica* se blare en blomme.
Beeld:Hedera hibernica with berries.JPG|*Hedera hibernica* met bessies.
Beeld:Ivy 77uf be.JPG|*Hedera helix*-blare, Bremerhaven.
Beeld:Hedera helix 003.JPG|*Hedera helix* se blomme.

## Verwysings 
## Eksterne skakels 
* Kew plant profiles: *Hedera helix* 
* 

* 15px Hierdie artikel is vertaal uit die Engelse Wikipedia
Maranta

**Maranta** is ’n genus blomplante in die familie Marantaceae, wat inheems is aan tropiese Sentraal- en Suid-Amerika en die Wes-Indiese Eilande.

## Eienskappe 
Sowat 40 tot 50 spesies word erken. Hulle het almal risome. Die ovaalvormige, immergroen blare is plat in die dag en vou saans toe (vandaar die Engelse naam *prayer plant*). Die blomme is klein met drie kroonblare en twee groter kroonblaaragtige staminodieë (onvrugbare meeldrade).

Sommige spesies soos *M. leuconeura* en *M. arundinacea* met hul vlekke op die blare wat lyk asof dit daarop geverf is, is gewilde huisplante wat gedy op ’n warmrige plek. Hulle kan voortgeplant word met steggies en die verdeling van die wortels.

## Probleme 
Droë blare wat opkrul, kan dui op ’n te koue plek of droogte. Blare kan verdof van te veel direkte sonlig. Rooimyte kan ook voorkom.

## Spesies 
duimnael|140px|Die blare van *M. leuconeura* 'Erythrophylla'.
Twee kultivars van *M. leuconeura* wat baie gewild is, is 'Kerchoveana' en 'Erythrophylla' (of 'Tricolor'). Eersgenoemde het swart gevlekte blare en laasgenoemde se blare het twee skakerings van groen en die are is rooi.

Daar is talle ander spesies. Dit sluit in:

## Verwysings 
## Eksterne skakels 
* *Production Guide*

* 15px Hierdie artikel is vertaal uit die Engelse Wikipedia
Neoregelia carolinae

***Neoregelia carolinae*** is ’n spesie van die genus *Neoregelia* in die familie Bromeliaceae. Die middel van die plant word rooi wanneer dit op die punt is om te blom (vandaar die Engelse naam *blushing bromeliad*) en dit maak dit ’n gewilde huisplant. Die spesie is inheems aan Brasilië. Talle kultivars is beskikbaar.

## Eienskappe 
duimnael|links|200px|*Neoregelia carolinae* 'Tricolor'.
Die plante het ’n tregtervormige krans van stywe blare. Dit moet altyd met water gevul wees, want dit is die bron van die meeste van die plant se voedingstowwe.

Bromelias dra klein, pers blomme en net voor die blomme verskyn, word die blare van die krans helderrooi. 'Tricolor' is ’n kultivar waarvan die blare boonop geel gestreep is.

## Probleme 
As die blare verlep, is die plant te droog. Dowwe blare kan dui op te min lig. Dopluise kan voorkom.

## Verwysings 
## Eksterne skakels 
* Bromeliaceae Da Mata Atlântica Brasileira  URL besoek op 22 Oktober 2009
* BSI Cultivar Registry  URL besoek op 11 Oktober 2009

* 15px Hierdie artikel is vertaal uit die Engelse Wikipedia
Boeing B-29 Superfortress

duimnael|regs|280px|Boeing se Whichata B-29 monteerlyn in 1944

Die **Boeing B-29 Superfortress** is 'n viermotorige skroefgedrewe swaar bomwerper, deur Boeing ontwerp, wat hoofsaaklik deur die Verenigde State van Amerika gevlieg is teen die einde van die Tweede Wêreldoorlog en in die Korea-oorlog. Dit was een van die grootste vliegtuie wat diens gedoen het tydens die Tweede Wêreldoorlog en 'n baie gevorderde bomwerper vir sy tyd, met eienskappe soos 'n drukkajuit, 'n elektroniese vuurstelsel, en 'n kwartet van afstandbeheerde masjiengeweertorings bedryf deur die vuurstelsel in sy verdedigende stertgeweerinstallasie.

Die naam "Superfortress" is afgelei van dié van sy bekende voorganger, die B-17 Flying Fortress. Hoewel ontwerp as 'n hoë-hoogte strategiese bomwerper, en aanvanklik gebruik in hierdie rol teen die Japannese Keiserryk, is hierdie aanvalle as teleurstellend bewys, en gevolglik is die B-29 as die primêre vliegtuig in die Amerikaanse vuurbomveldtog gebruik. Dit was op groot skaal betrokke in lae-hoogte nagtelike brandbombarderingsmissies. Een van die B-29 se finale rolle gedurende die Tweede Wêreldoorlog was die uitvoering van die atoombomaanvalle op Hiroshima en Nagasaki.
## Bewapening 
'n Skiettoring met vier masjiengewere in die neus, met nog twee masjiengewere onder die neus en bo-en-onder die romp toegerus met 12.7 masjiengewere. Daar was ook een 20 mm kanon en twee 12.7 mm masjiengewere in die stertskiettoring.

## Tegniese besonderhede 
## Sien ook 
* Toepolef Tu-4

## Verwysings
Kaapse stokroos

Die **Kaapse stokroos** (*Sparrmannia africana*) is ’n spesie blomplante in die familie Malvaceae (soms in Tiliaceae geplaas) en is inheems aan Suid-Afrika en Madagaskar. Hierdie plant moet nie met *Alcea rosea* (Engels: *hollyhock*), wat meer algemeen as stokroos bekend staan, verwar word nie. Die spesie staan ook as *wildestokroos* bekend en blom van Junie tot November.

Die spesie se FSA-nommer is 457.

## Eienskappe 
Dié bekende Suid-Afrikaanse blomplant word 3&nbsp;tot 6&nbsp;meter hoog en 2&nbsp;tot 4&nbsp;meter breed. Dit is ’n immergroen struik of klein boom met groot, vaalgroen blare van sowat 21&nbsp;cm lank wat met sagte hare oortrek is. Die blomme, wat in trosse voorkom, is wit met rooi en geel meeldrade.

Die Kaapse stokroos verkies warmer toestande van meer as 7&nbsp;°C en word in gematigde streke as ’n huisplant gekweek. Dit groei redelik vinnig binnenshuis, veral as dit baie lig kry.

## Probleme 
Te veel sonlig kan die blare bruin laat verkleur. Geel blare dui op te min lig. Wolluise kan voorkom.

## Sien ook 
* Alfabetiese lys van Suid-Afrikaanse bome

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Toledo, Ohio

**Toledo** (Engels: [təˈliːdoʊ]) is 'n hawestad en die setel van Lucas County, in die deelstaat Ohio en is ongeveer 88&nbsp;km suid van Detroit. Toledo is 'n belangrike hawestad in die Midde-Ooste van die Verenigde State en die vierde grootste stad in Ohio, na Columbus, Cleveland en Cincinnati, en volgens die 2010-sensus die 71ste grootste stad in die Verenigde State. Met 'n bevolking van 274&nbsp;975 dien dit as 'n belangrike handelsentrum vir die Noord-Sentraal-Verenigde State.

Sy hawe is die vyfde besigste langs die Groot Mere en die 54ste grootste in die Verenigde State.  Die stad is aan weerskante van die Maumeerivier gebou, wat hier in die Eriemeer uitmond. Die nedersetting het in 1833 dorpstatus gekry nadat dit met 'n naburige nedersetting, Vistula, saamgesmelt het.

## Motorvervaardiging 
Die Jeep CJ is aanvanklik (1944–1953) deur "Willys Overland" in Toledo gebou, voordat die fabriek na Maryland verskuif is.

## Verwysings 
## Bronnelys 
*  ''Collier's Encyclopedia'', Crowell-Collier Educational Corporation, Volume 22, Bladsy 351.

## Eksterne skakels 
*  
*  Amptelike webwerf
*
Erie, Pennsilvanië

**Erie** is 'n hawestad aan die suidelike oewer van die Eriemeer in die VSA-deelstaat van Pennsilvanië. Die administratiewe setel van die Erie County is ook hier gevestig. Die stad is ongeveer 193 km noordwes van Pittsburgh.

## Geskiedenis 
Die eerste Indiane het reeds in 1654 hier gewoon. In 1753 het 'n Franse mag 'n fort met die naam van *Presque Isle* hier gebou wat hulle in 1760 verlaat het. Die Seneca Indiane het die strukktuur in 1763 ingeval en dit afgebrand; Britse magte het die area beset vanaf 1764. Die area is in 1785 deur die Amerikaanse regering gekoop en in 1792 aan die deelstaat Pennsilvanië verkoop teen 75 sent per akker. Die nedersetting is in 1795 deur twee weermagoffisiere gestig. Toe die Erie County gestig is, het die dorp die hoofstad daarvan geword. Tydens die Anglo-Amerikaanse Oorlog van 1812 het Oliver Hazard Perry 'n vloot gebou en toegerus waarmee hy die Engelse skepe op 10 September 1813 oorwin het tydens die Slag van Put-in-Bay.

Die dorp het in 1851 stadstatus verkry.

## Ligging 
Die stad is gebou op 'n vlakte, ongeveer 20 m bokant die watervlak van die meer op 'n skiereiland van 11 km².

## Bron 
* ''Collier's Encyclopedia'', Crowell-Collier Educational Corporation, Volume 9, Bladsy 289.
Toyota Corolla (E120)

Die **Toyota Corolla (E120)** is die negende geslag van die kompakte Toyota Corolla sedanmotor wat deur Toyota vervaardig en bemark wordonder die Corolla-kenteken. In Japan het hierdie reeks in Augustus 2000 die mark betree, maar beduidende uitvoere is egter eers in 2001 en 2002 bereik.

Die sedan en stasiewa het eerste aangekom in Augustus 2000, gevolg deur die vyfdeurluikrug in Januarie 2001, en die slegs-Europa driedeurluikrug in 2002. Toyota het die oorspronklike stilering aangevul met 'n hoekige luikrugstilering vanaf 2002. Sedans en stasiewaens het 'n nuwe voorontwerp ontvang in Japan in 2004, hoewel hierdie weergawe nie uitvoermarkte bereik het nie. In ander Asiatiese markte en die Amerikas, het die negende geslag Corolla (sedan en slegs wa) unieke voorste en agterste stileringsbehandeling gekry, met kleiner verbeterings oor die model se produksieloop.

Die negende geslag Corolla (NZE120/ZZE120) is aangebied op 'n langer 2600 mm wielbasis. Dit is op 'n verkorte Toyota Vista platform gebou. Deur bemarking as 'n premie kompakte sedan, 'n bekostigbare luikrug, was die 9de generasie Corolla ontwerp as 'n globale motor om verskillende behoeftes van die mark te bevredig. Dit het een van Toyota se mees veelsydige en mees gewilde modelle ooit opgelewer.

Die Corolla het ook 'n ander veeldoelige voertuig geproduseer, die Matrix (E130), wat verkoop is in Kanada, Meksiko en die Verenigde State van Amerika; wat ook die basis vorm van die Pontiac Vibe, wat op sy beurt in Japan verkoop as die Toyota Voltz.

Die E120 reeks is deur die E140 of E150-reeks vervang in die laat-2006 of vroeg-2007, maar die E120 sou voorts in China geproduseer word.

Die E120 Corolla het die *What Car? tydskrif* se "Motor van die Jaar" toekenning gewen in 2002.

## Verwysings
Epifiet

[duimnael|200px|’n Bromelia naby Orosí, [Costa Rica.]]
duimnael|200px|’n Wortel van ’n orgidee wat aan ’n boom klou.

’n **Epifiet** of **lugplant** is ’n plant wat nie ’n parasiet is nie, maar op ander plante soos bome groei. Hulle kry hul vog en voedingstowwe uit die lug, reën of ander bronne en nie van hul gasheerplant nie.

Epifiete kom gewoonlik voor in die gematigde sone (bv. mos, lewermos, korsmos en alge) of in die trope (bv. baie varings, kaktusse, orgideë en bromelias). Baie huisplante is epifiete omdat hulle min water en grond nodig het. Die plante skep ’n ryk en uiteenlopende habitat vir ander organismes soos diere, swamme en bakterieë.

Die term "epifiet" is afgelei van die Griekse *epi-* ("op") en *phyton* ("plant"). Die term "lugplant" kom van die feit dat hul wortels nie in die grond groei nie, maar baie epifiete groei in die water op ander waterplante en is dus nie werklik lugplante nie.

## Biodiversiteit 
Die bekendste epifiete sluit mosse, orgideë en bromelias in, maar hulle word in elke groot plantgroep aangetref. Sowat 89% van epifietspesies (sowat 24&nbsp;000) is blomplante. Die tweede grootste groep is varings met sowat 10% (2&nbsp;800 spesies). ’n Derde van alle varings is lugplante.

Hoewel epifiete gewoonlik net fisieke steun van hul gasheerplant kry, beskadig of bedreig sommige lugplante wel hul gashere. Sommige epifiete is groot bome wat hul lewe hoog bo die grond begin. Oor dekades heen stuur hulle wortels al met die stam van die gasheerboom langs, en oorweldig en vervang dit mettertyd. Die wurgvy en *Metrosideros robusta* is voorbeelde hiervan.

## Voordele 
Epifiete wat hoog in bome voorkom, het ’n voordeel bo ander plante op die grond, waar minder sonlig kom en meer skade deur diere aangerig word.

Hulle kan ook vir die ekologie voordelig wees, deur byvoorbeeld water te behou sodat minder water in die grond wegsak. Hulle skep ook ’n vogtiger en koeler omgewing, wat verdamping verminder en toelaat dat die gasheerplant meer vogtigheid kry.

## Galery 

Beeld:Aerial Garden-Ferns on a tree.jpg
Beeld:Bromelia epiphyte.JPG
Beeld:Campyloneurum phyllitidis 001 by Scott Zona.jpg
Beeld:Epiphyte plants in greenhouse of the Jardin des Plantes de Paris.jpg
Beeld:Epiphytic orchid (8193582044).jpg
Beeld:Luzuriaga radicans 001 by Inao Vásquez.jpg
Beeld:Tillandsia, Bromeliad epiphyte on Cycad.jpg

## Verwysings 
## Eksterne skakels 
* Epifiete in Skotland

* 15px Hierdie artikel is vertaal uit die Engelse Wikipedia
Toyota Corolla (E140)

Die **Toyota Corolla (E140)** is die tiende geslag van die kompakte Toyota Corolla sedanmotor wat deur Toyota vervaardig word, en is laat in 2006 bekendgestel. 

Die Corolla luikrug is in 2012 in Japan en Europa deur die Toyota Auris vervang, maar dit staan nog steeds as "Corolla" bekend in Australië en Nieu-Seeland.

## Verwysings
Immergroen

duimnael|'n Tak van die silwerden, met naalde van drie opeenvolgende jare

In plantkunde beteken **immergroen** ’n plant wat sy blare dwarsdeur die jaar behou, in teenstelling met bladwisselende plante, wat hul blare in die winter of droë seisoen verloor. Daar is talle soorte immergroen plante – bome en struike.

Daar is baie plante wat dwarsdeur die jaar hulle blare behou en groen bly, soos die sipres, denneboom, olyfboom, lemoenboom en koejawelboom. As mens hulle egter noukeurig dophou, merk jy dat sommige van hulle maar voortdurend besig is om ou blare te verloor en weer nuwe blare te vorm, terwyl ander, soos die koejawelboom, weer in die vroeë lente hul ou blare verloor, maar terselfdertyd ook weer nuwe blare vorm. 

Die blare van hierdie plante moet in staat wees om koue die hoof te bied. Hulle doen dit deur die verandering van stysel, wat in die stingel en blare opgeberg is, in suiker. Hierdeur word die blare se vermoë om koue te verduur aansienlik verhoog. 

Ons vind dus by hierdie plante dat hulle blare in die winter baie suiker bevat. (Ook die mens eet in die winter voedsel wat baie koolhidrate bevat, soos aartappels, brood en lekkers. Die koolstof, wat deel van die koolhidrate en vette uitmaak, lewer hitte wanneer dit in die spiere verbrand word.)

## Sien ook 
* Bladwisselend

## Bronnelys 
* KENNIS, 1980, , volume 2, bl. 317
Port Huron, Michigan

**Port Huron** is 'n stad aan die St. Clairrivier waar dit in die Huronmeer vloei in die deelstaat van Michigan. Die stad is 92km noordoos van Detroit. Die administratiewe setel van St. Clair County is in die stad. Die stad is met Sarnia, Ontario met die Internasionale Treintonnel en die *Blue Water International Bridge* verbind.

## Geskiedenis 
Die nedersetting het dorpstatus in 1849 verkry en stadstatus in 1857. Die bevolking was 29&nbsp;684 in 2012.

## Bron 
* ''Collier's Encyclopedia'', Crowell-Collier Educational Corporation, Volume 19, Bladsy 265.
Chevrolet Aveo

Die **Chevrolet Aveo** is 'n subkompakte- (of superminimotor) wat sedert 2002 vervaardig word, oorspronklik deur die Suid-Koreaanse General Motors (GM) filiaal, GM Daewoo - en later ook deur ander GM-geaffilieerde entiteite. Dit word wêreldwyd bemark in 120 lande onder ses handelsmerke (Chevrolet, Daewoo, Holden, Pontiac, Suzuki, en ZAZ). Die eerste geslag Aveo was oorspronklik die Daewoo Kalos genoem in sy tuismark, Suid-Korea, asook in baie uitvoermarkte. Suid-Koreaanse modelle was later as Daewoo Gentra gemerk, terwyl die eerstegeslagmodel bemark is as die Holden Barina in Australasië, Pontiac G3 in die Verenigde State van Amerika en later in Kanada as die Pontiac Wave en ook Suzuki Swift+.

Die tweede geslag Aveo se debuut was in Januarie 2011, wêreldwyd bemark as die Chevrolet Aveo; in Noord-Amerika, die Midde-Ooste, Chili, Israel, Japan, Meksiko en Suid-Afrika as die Chevrolet Sonic; en in Australasië as die Holden Barina.

## Verwysings
Wolluis

**Wolluise** is insekte in die familie **Pseudococcidae**. Hulle is ongepantserde skaalinsekte wat aangetref word in vogtige, warm klimaatstreke. Hulle word as ’n plaag beskou omdat hulle plantsap drink en ook siektes aan plante kan oordra.

## Eienskappe 
duimnael|180px|Miere sien om na wolluise aan ’n boom.
Wolluise kom wêreldwyd voor, maar veral in warmer dele. In kouer streke kom hulle dikwels in kweekhuise en ander geboue voor.

Wolluiswyfies, wat nie vlerke het nie, drink die sap van plante, gewoonlik by die wortels en in splete. Hulle skei ’n poeierige waslaag af wat wollerig lyk (vandaar die naam); dit beskerm hulle terwyl hulle die plant se sap uitsuig. Die mannetjies, wat vlerke het, lewe baie kort omdat hulle glad nie as volwassenes eet nie en net die wyfies bevrug. Sommige spesies lê eiers in dieselfde waslaag wat hulle beskerm, terwyl ander lewend gebore word.

Die ernstigste plaag is wolluise wat op sitrusplante voorkom; ander spesies beskadig suikerriet, druiwe, pynappels, koffiebome, varings, kaktusse sonneblomme, orgideë ens. Hulle is veral volop waar daar miere is, want dié beskerm hulle teen hul vyande.

## Eksterne skakels 
* BBC-tuinraad: wolluise

* 15px Hierdie artikel is vertaal uit die Engelse Wikipedia
Rochester, New York

**Rochester** is 'n hawestad geleë aan die Ontariomeer in die deelstaat New York. Die Geneseerivier mond ook hier in die meer uit en daar is drie watervalle van die rivier in die stad. Die stad is 105km noordoos van Buffalo. Die administratiewe setel van Monroe County is in die stad geleë.

## Bron 
* ''Collier's Encyclopedia'', Crowell-Collier Educational Corporation, Volume 20, Bladsy 115.
Chevrolet Lumina

Die **Chevrolet Lumina** is 'n naam wat gebruik word op baie motors wat onder die Chevrolet merk vervaardig word. Chevrolet het die eerste keer in 1990 die naam op 'n sedan, 'n koepee en 'n minibus gebruik. Die sedan het die Chevrolet Celebrity vervang, die koepee die Monte Carlo, en die minibus was beide 'n plaasvervanger vir die Celebrity-stasiewa en 'n heeltemal nuwe voertuig.

Die Lumina-koepee is vervang deur die 1995 Monte Carlo, die Lumina-minibus is vervang deur die 1997 Chevrolet Venture, en die Lumina-sedan is in die VSA en Kanada vervang deur die 2000-Impala; in Meksiko, is dit vervang met die Chevrolet Caprice.
Rooimyt

Die **rooimyt** of ***Tetranychus urticae*** is ’n spesie myte wat op plante voorkom en as ’n plaag beskou word. Hulle val in die familie Tetranychidae, wat sowat 1&nbsp;200 spesies insluit en honderde soorte plante eet. Hulle bly gewoonlik aan die onderkant van die blare, waar hulle soms ’n beskermende syweb spin, en rig skade aan plante aan deur die plantselle te prik.

## Eienskappe 
duimnael|links|180px|’n Kolonie rooimyte.
Rooimyte was aanvanklik inheems in Eurasië, maar kom nou wêreldwyd voor. Hulle is baie klein en skaars sigbaar as rooierige of groenerige kolletjies op blare en stamme; die volwasse wyfie is sowat 0,4&nbsp;mm lank.

Plante waarop hulle voorkom, sluit in die meeste groente- en kossoorte, insluitende soetrissies, tamaties, aartappels, boontjies, mielies en aarbeie, asook sierplante soos rose. Die eiers van die rooimyt is deurskynend en pêrelagtig. Dit broei uit as ’n larwe en dan volg twee nimfstadiums: ’n protonimf en dan ’n deutonimf, wat russtadiums kan deurmaak.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Chevrolet El Camino

Die **Chevrolet El Camino** was 'n bakkie in Suid-Afrika en 'n *Ute* in Australië. Hy is ontwerp as 'n direkte mededinger vir die Ford Ranchero van die 1960-70s.

## Australië, Suid-Afrika en die Midde-Ooste 
General Motors-Holden's se vervaardiging en bemarking van nutskoepees het in 1935 in Australië begin. 'n Chevroletnutskoepee is steeds deur GM-Holden's bemark tot 1952. Hernoemde Holden nutskoepees, insluitend die latere Commodore-gebaseerde modelle, is as die Chevrolet El Camino en Chevrolet Lumina in Suid-Afrika en die Midde-Ooste verkoop. Teen 2015 produseer Holden nog steeds 'n Commodore-gebaseerde nutskoepee in Australië, bekend as die Holden Ute.
Meeldou

duimnael|200px|Meeldou aan ’n tamatiepant.
duimnael|200px|Meeldou aan ’n komkommerpant.

**Meeldou** is ’n swamsiekte wat ’n groot verskeidenheid plante aantas. Dit word veroorsaak deur verskillende spesies swamme in die orde Erysiphales; die spesie Sphaerotheca fuliginea is die algemeenste oorsaak.

Dit is ’n redelik maklike siekte om te erken omdat die simptome kenmerkend is. Plante wat aangetas is, toon wit, melerige kolle aan die blare en stamme. Die onderste blare word die meeste aangetas, maar meeldou kan aan enige deel van die plant bo die grond voorkom. As die siekte vererger, word die kolle groter en digter namate groot getalle aseksuele spore gevorm word en die meeldou kan oor die hele plant versprei.

Meeldou groei in omgewings met ’n hoë humiditeit en gematigde temperature. Daar word tussen twee soorte onderskei:
* Egte meeldou
* Vals meeldou

Egte meeldou vorm aan die bokant van die blaar en vals meeldou aan die onderkant. Vals meeldou kom voor by onder meer blaarslaai en komkommers.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Pontiac GTO

Die **Pontiac GTO** is 'n motor wat deur die Pontiac-afdeling van General Motors gebou is van 1964-1974, en deur die GM-filiaal Holden in Australië van 2004-2006. 

Die eerste geslag **GTO** was 'n spiermotor van die 1960-70's era. Hoewel daar vroeër reeds spiermotors was, is die Pontiac GTO deur sommige beskou as Amerikaanse motorvervaardigers se tendens om 'n verskeidenheid mededingende modelle aan te bied.

Van 1964 tot mid-1973 was die GTO verwant aan die middel-grootte Pontiac Tempest/LeMans. In 1974 was die GTO net vir een jaar as 'n opsionele pakket beskikbaar op die kompakte tweedeur Pontiac Ventura. 

Die GTO model het in 2004-2006 herleef as 'n invoer deur Pontiac, 'n linkerhandstuurmodel van die Holden Monaro, self 'n koepeevariant van die Holden Commodore.

## Verwysings
Rochester, Minnesota

**Rochester** is 'n stad geleë in die deelstaat Minnesota. Die stad is bekend vir sy Internasionale Mediesesentrum. Die Administratiewe setel van die Olmsted County is hier geleë. Dit het dorpstatus in 1854 en stadstatus in 1858 verkry.

Die stad is bekend vir die Mayo Kliniek wat reeds in 1883 gestig is. Die *Mayo Graduate School of Medicine* is gestig in 1915.

## Bron 
* ''Collier's Encyclopedia'', Crowell-Collier Educational Corporation, Volume 20, Bladsy 115.
Dopluis

duimnael|links|180px|’n Dopluismannetjie met vlerke.

**Dopluise** is klein insekte van die orde Hemiptera. Daar is sowat 8&nbsp;000 spesies.

## Eienskappe 
Die insekte se voorkoms wissel baie – van uiters klein organismes (wat 1 tot 2&nbsp;mm lank is) tot blink, pêrelagtige voorwerpe (sowat 5&nbsp;mm lank). Volwasse wyfies is gewoonlik permanent aan die plant geheg. Hulle skei ’n wasagtige stof af vir verdediging. Mannetjies het gewoonlik vlerke, na gelang van die spesie, maar eet nooit; hulle gaan binne ’n dag of twee dood. Hul enigste doel is om die wyfies te bevrug.

Die meeste insekte is parasiete op plante en drink sap wat  uit die plant gesuig word. Hulle kom op ’n groot verskeidenheid plante voor en sommige is in ’n simbiotiese verhouding met miere.

Baie dopluise is ’n plantplaag. Die waslaag wat hulle vorm, beskerm hulle teen insekdoders, wat net doeltreffend is in die eerste nimfstadium wanneer hulle as "kruipers" bekend is.

## Verwysings 
## Eksterne skakels 
* ScaleNet-tuisblad 
* Dopluis: forum

* 15px Hierdie artikel is vertaal uit die Engelse Wikipedia